Odense Adresse-Contoirs Efterretninger, 1843-11-09
Odense. Festen iforgaars til Ære for de slesvigske Gjæster var maaskee den smukkeste og meest gemytlige, som vi i mange Aar have havt i Odense. Tonen, Aanden, Stemningen var denne Aften saaledes som Man ikke træffer den ved ret mange Leiligheder. J faa Timer efter den udstædte Jndbydelse havde 60 Deeltagere meldt sig, uagtet det var Markedsdag og der var Bal paa Slottet saavelsom flere Selskaber her i Byen. Ved Forsamlingens Valg udnævntes til Præsidenter Red. Ove Thomsen, Adjunkt Koefoed=Hansen og Proprietair Paulsen (en Broder til Professor Paulsen i Kiel) Selskabet besluttede at udnævne en Deputation, der skulde afhente de tre Gjæster, og dertil valgtes Dhrr. Adjunkt Sick, Muurmester Frost og Kjøbmand Richardt. Da den slesvigske Deputerede Peder Hjorth Lorenzen tilfældigviis var her i Byen, blev det eenstemmigen vedtaget, at han skulde indbydes som Selskabets Gjæst og ligeledes afhentes af en Deputation. Saavel Lorenzen som Laurids Skau, Hans Nissen og Nis Steffensen hilsedes ved Jndtrædelsen med et tredobbelt Hurra. Jmellem Toasterne bleve flere Sange af Grundtvig, Poul Rytter (Carl Plougs psendonyme Mærke) afsjungne. Skaalerne vare følgende: Ove Thomsen: for Kongen som den danske Nationalitets Haandhæver i Slesvig; Paulsen, for Kronprindsen, vor Fremtids Haab og Danskhedens Ven. Ove Thomsen: Velkomst til de 3 Gjæster, hvis Fortjenester af Danmark han fremstillede. (9 Gange Hurra.) Laurids Skau Tak og for Folkeærens Opretholdelse i Staten, navnlig med Hensyn til Sprogforholden. Koefoed=Hansen: for Peder Hjorth Lorenzen (9 Gange Hurra) og strax derpaa Paulsen, for Nis Lorenzen. Peder Hjorth Lorenzen: at Danmark og Slesvig evig maatte forblive uddeelte tilsammen. Sick, alle Kræfters Forening til det Maal, at det kan blive en Sandhed, at Danmark gaaer til Eideren. Carl Bagger: det slesvig-holsteenske Parti - for dets Fortjeneste af at have fremkaldt fire saadanne Kæmpere for den gode Sag, som de nærværende Gjæster. Sørensen, for den danske Bonde. Laurids Skau, for Lærerstanden fra Professoren til den simpleste Almueskolelærer. Koefoed=Hansen: det unge Skandinavien (denne paa en glimrende Maade udbragte Skaal ledsagedes af 9 Gange Hurra.) Sick de den nordslesvigske Bondestand. Pastor Engelsted; for den viborgske Stænderforsamling. Carl Bagger: de tilstedeværende Stænderdeputerede og navnligen Hr. J. Sidenius fra Falster, der deeltog i Festen. Sick for Danmarks aandelige Fremblomstren, Litteratur samt almindelig Værnepligt. Sidenius, for Odense, at det snart maatte blive Sædet, ikke for en Samling af Provindsialstænder, men for en almindelig dansk Stænderforsamling (9 Gange Hurra. Carl Bagger, for den jydske Folkedigter St. St. Blicher. Laurids Skau for Damerne ( Gange Hurra). Schønberg, for alt Dansk. Sidenius, for Professor Schouw (Gange Hurra). Sørensen, Præsidiet. Carl Bagger: en skandinavisk Skaal. Efterat Ove Thomsen havde takket Forsamlingen paa Præsidiets Vegne overdrog han Slutningsordet til Koefoed=Hansen, som sluttede med et Ønske for det frie Ord og for de 4 Gjæster som Riddere af det frie Ord (9 Gange Hurra). Sluttelig ledsagedes Gjæsterne til deres Bopæl af hele Selskabet, der tog Afsked fra dem under Hurraraab.